Islam sa Filipinas

An Islam iyo an enot na narekord na monoteistikong relihiyon sa Filipinas. Nakaabot an **Islam sa Filipinas** kaidtong ika-14 na siglo na an pag-abot kan mga Muslim na parakalakal, an mga misyonerong Sufu gikan sa Ba Alawi kan Yemen gikan sa Persian Gulf, habagatan na Indya, asin an saindang mga tagasunod gikan sa nagkapirang sultanato sa kahiwasan kan Malay Arkipelago. An mga enot na misyonero nagsunod sa huring ika-14 asin kaamayi kan ika-15 na siglo. Sinda an nagngenot na magbilog kan mga sultanato asin nagsakop sa kadagaan kan Mindanao asin Sulu. Idtong mga nagliwat sa Islam nagin midbid bilang mga Moro, na an pagsakop kan Muslim nakaabot sa rayo kan Tondo na sa huri nagin parte kan Imperyong Brunei  vassal-estado kan Maynila.

Nakalakop na an mga sultanatong Muslim sa katahawan kan Filipinas pag-abot kan ika-16 na siglo, kan an Espanyol uminabot sa pamayo ni Ferdinand Magellan. An pagsakop kan mga Espanyol naggiya sa Katolikong Kristiyano na magin sarong predominanteng  relihiyon sa haros gabos na lugar sa Filipinas, na an Islam nagin signipikanteng minoryang relihiyon.

Kaidtong ika-12 na siglo, igwa nin dai pagka-uruyon dapit sa sukol kan populasyon kan mga Muslim. Pigreport kan 2000 Census na an mga Muslim pigkokompwesto nin haros limang porsyento kan populasyon asin an report  kaidtong 2015 kan Philippine Statistics Authority nagsasabi na an 4.1% kan mga Pilipino iyo an mga Muslim.Alagad, pigreport kaidtong 2015 na an ibang mga grupong Muslim nagsasabi na an tamang bilang iyo an sa pag-ultanan kan walo sagkod sa kagduwang porsyento. Poon kan 2020, an Nasyunal na Komisyon sa Muslim na Pilipino nagtaya nin pigura nin 4–5 na porsyento, attributing an pagkakalaen sa nagkapirang mga factors.

Kadaklan kan mga Muslim nag'eerok sa mga parte kan Mindanao, Palawan, asin sa Sulu Arkipelago – sarong lugar na midbid bilang Bangsamoro o rehiyon Moro. An iba naglipat sa lugar na urban asin rural sa manlaenlaen na parte kan nasyon. An kadaklan kan mga Muslim na Pilipino nagpapraktis nin Sunni Islam segun sa eskwelahan na Shafi'i.

## Historya

Kan 1380, an Sunni Shafi'i Ash'ari asin Sufi Shaykh Makhdum Karim nakaabot sa Arkipelago nin Sulu asin Jolo sa Filipinas tinugdas ninda an Islam
sa nasyon paagi nin pakikikomersyo sa manlaen-laen na parte kan mga rona' sa isla. Orog na kan 1390, si Minangkabau Prinsipe Rajah Baguinda asin saiyang mga alipores pigpalakop an Islam igdi sa kapuroan. An An Moske ni Sheik Karimol Makhdum iyo an pinakaenot na moske natugdas sa Filipinas sa Simunul sa Mindanaw kan ika-14ng siglo.

Sunod-sunod na mga pagbabanwa nin mga Indyanong Muslim na misyonero nagbabyaheng pasiring Malaysia asin Indonesya nagtabang na gayo sa pagpakusog kan Islam sa Filipinas asin lambang sityo pigpapamahalaan nin datu, mga raja asin sultan. An Islam pigpalaog kan mga Tsinong Muslim, Indyanong mga Muslim, asin kan mga Persa. An mga probinsyang Islamiko na natugdas sa Filipinas iyo an Sunni'ng Sultanato nin Maguindanaw, Sultanato nin Sulu, Sultanato nin  Lanao asin sa iba pang kabtang kan habagatan Filipinas.

Kan an mga Espanyol na plota pinamayohan ni Miguel López de Legazpi nag'abot sa Filipinas kan 1565, sinda sinabat kan mga datu. Pagdatong sa Kamanilaan, sarong vassal-estado nin Sultanato nin Brunei, an naabotan ninda kan 1570. Si Muslim rajah na si Rajah Sulayman an nagsabat sainda.

### Table

## Toltolan